Barcelona jtemmu kull interess f'Aymeric Laporte Barcelona ddeċidew li jċedu l-insegwiment tagħhom tad-difensur ċentrali ta' Manchester City, Aymeric Laporte. L-internazzjonali Spanjol kien qed jiġi utilizzat fi rwol ta' rotazzjoni fl-istaġun li għadda minħabba l-forma ta' John Stones u Ruben Dias, li wassal għal suġġerimenti ta' trasferiment x'imkien ieħor dan is-sajf. Barcelona – li diġà akkwsiatw lill-ex difensur ta' Man City Eric Garcia bi free transfer – kienu marbuta b'mod qawwi li setgġu jagħmlu offerta għal Laporte, minkejja rapport riċenti li qal li City jqisuh bħala inċedibbli. Issa, minħabba l-kwistjonijiet finanzjarji dokumentati sew tagħhom, il-Blaugrana temmew l-interess tagħhom fl-ex player ta' Athletic Bilbao, kif ukoll f'Matthijs de Ligt ta' Juventus. Laporte deher biss 16-il darba fil-Premier League fl-istaġun li għadda – fejn beda 14 minn dawk il-logħob – u ma lagħabx minuta waħda fil-kwarti tal-finali, fis-semi-finali jew fil-finali taċ-Champions League. Il-player ta' 27 sena qed ikun player integrali għal Spanja fil-Euro 2020, fejn lagħab kull minuta għalihom qabel ma La Roja qed jippreparaw biex jiffaċċjaw lill-Italja fis-semi-finali.